### Resume

[adresse], Paul Brandt, Brejning og [adresse] vandværker er blevet sammenlagt til Trekantens Vandforsyning. Trekantens Vandforsyning har anmodet om lokalplanen til opførelse af et nyt vandværk syd for [adresse] i [adresse].

Arealet er ca. 1 ha. og anvendes i dag dels af [adresse] og til landbrugsjord. Lokalplanen har været i offentlig høring fra mandag den 18. september 2023 til mandag den 13. november 2023. Der kom i perioden 3 indsigelser.

Indsigelserne har givet anledning til at anbefale mindre ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 15. august 2023, pkt. nr. 181, at igangsætte udarbejdelse af lokalplan nr 1405 og tillæg nr. 38.

Tillægget har været i fordebat fra 30. maj 2023 til 12. juni 2023.

Byrådet besluttede på mødet 13. september 2023 pkt. nr. 144, at sende lokalplanen og tillægget i offentlig høring.

Lokalplanen og tillægget har været i offentlig høring fra 18. september 2023 til 13. november 2023.

Indsigelser/bemærkninger og ændringer til lokalplanen

Der er kommet 3 indsigelser til lokalplanen fra ejer af boligområdet Nonnebakken, Ældrerådet samt en samlet fra [adresse]Skærup lokalråd og Skærup Borgerforening.

Lokalrådet har et ønske om at der etableres en cykel-/gangsti langs den sydlige side af [adresse]. Derfor er der nu udlagt en 7 m bufferzone fra vejkanten, som reservation til mulighed for etablering af en sti bestående af 5 m stiudlæg med 3 m fast belægning og 2 m grøft.

Lokalrådet og ejer af Nonnebakken har bemærkninger til vandhåndtering, som ikke vedrører denne lokalplan.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring

Lokalplanområdet udlægges til offentlige formål. Lokalplanforslaget er i overensstemmelse med den faktiske udnyttelse af ejendommen og dermed kan ejeren ikke kræve kommunen overtager. En frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet bidrager til at lade offentlige formål etableres mere åbne og oplysende for omgivelserne. Området udformes så det er offentlige tilgængeligt, således beboere i området samt udefrakommende kan komme tæt på og se, hvad et vandværk er og kan.

Byerne skal være bæredygtige, ved at planlægningen skal understøtte og udvikle byers unikke identitet og potentialer gennem aktivt hensyn til kulturmiljø, arkitektur og landskab. Udvikling af byer, boliger og byggeri skal fremmes gennem klimatilpasset, bæredygtig og ressourcebesparende planlægning.

I planen for opførelse af det nye vandværk, planlægges der med solceller til eget forbrug placeret på bygningens tag, alternativt placeres mindre solcelleanlæg på terræn. På tagfladerne muliggøres brug af sedum græs til optagelse af regnvand og CO2.

Dette medvirker til at reducere lokalplanens forventede klimaaftryk.

### Sagens videre forløb

Sagen behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at lokalplan nr. 1405 og tillæg nr. 38 til [adresse] 2021-2033 vedtages endeligt med de af forvaltningen indstillede ændringer, og |
| at | indsigerne orienteres om byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.

Ken Schmidt og Stig Bruun var fraværende.